Document ID: 32007D0312

KOMMISSIONENS BESLUTNING
af 27. april 2007
om EF-tilskud til aktioner af hastende karakter til bekæmpelse af aviær influenza i Frankrig i 2006
(meddelt under nummer K(2007) 1821)
(Kun den franske udgave er autentisk)
(2007/312/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets beslutning 90/424/EØF af 26. juni 1990 om visse udgifter på veterinærområdet (1), særlig artikel 3, stk. 3, og artikel 3a, stk. 1, og
ud fra følgende betragtninger:
(1)
Ved beslutning 90/424/EØF er der fastsat procedurer vedrørende EF-tilskud til specifikke veterinærforanstaltninger, herunder aktioner af hastende karakter. Beslutning 90/424/EØF, som ændret ved beslutning 2006/53/EF (2), indeholder bestemmelser om EF-tilskud til medlemsstaterne til dækning af visse udgifter i forbindelse med foranstaltninger til udryddelse af aviær influenza.
(2)
Der var udbrud af aviær influenza i Frankrig i 2006. Sygdommens forekomst udgør en alvorlig fare for Fællesskabets husdyrbestand. Frankrig traf i medfør af artikel 3a, stk. 2, i beslutning 90/424/EØF foranstaltninger til bekæmpelse af udbruddene.
(3)
Det er en forudsætning for udbetaling af EF-tilskuddet, at de planlagte foranstaltninger reelt er blevet gennemført, og at de kompetente myndigheder har givet Kommissionen alle de nødvendige oplysninger inden for de fastsatte tidsfrister.
(4)
Kommissionens forordning (EF) nr. 349/2005 af 28. februar 2005 om reglerne om fællesskabsfinansiering af aktioner af hastende karakter og bekæmpelse af visse sygdomme hos dyr som omhandlet i Rådets beslutning 90/424/EØF (3) omfatter ikke længere aviær influenza som en konsekvens af ændringerne af beslutning 90/424/EØF ved beslutning 2006/53/EF. Det er derfor nødvendigt i denne beslutning udtrykkeligt at fastsætte, at tilskud til Frankrig ydes, under forudsætning af at bestemte bestemmelser i forordning (EF) nr. 349/2005 er overholdt.
(5)
I henhold til artikel 3a, stk. 3, i beslutning 90/424/EØF skal EF-tilskuddet udgøre 50 % af medlemsstaternes tilskudsberettigede udgifter.
(6)
Frankrig har opfyldt samtlige tekniske og administrative forpligtelser som foreskrevet i artikel 3, stk. 3, og artikel 3a, stk. 2, i beslutning 90/424/EØF. Frankrig gav den 24. marts 2006 Kommissionen oplysninger om udgifterne i forbindelse med udbruddet.
(7)
Foranstaltningerne i denne beslutning er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET FØLGENDE BESLUTNING:
Artikel 1
EF-tilskud
1. Der kan ydes EF-tilskud til Frankrig til delvis dækning af landets udgifter til foranstaltninger som omhandlet i artikel 3a, stk. 2, i beslutning 90/424/EØF til bekæmpelse af aviær influenza i 2006.
Tilskuddet udgør 50 % af de EF-tilskudsberettigede udgifter.
2. I forbindelse med denne beslutning finder artikel 2-5, artikel 7 og 8, artikel 9, stk. 2, 3 og 4, og artikel 10 i forordning (EF) nr. 349/2005 tilsvarende anvendelse.
Artikel 2
Adressat
Denne beslutning er rettet til Den Franske Republik.
Udfærdiget i Bruxelles, den 27. april 2007.

Labels: 19
20
0
6
18
15